Ο **Χρήστος Μάστορας** (Βοδίνο Δερόπολης, 14 Νοεμβρίου 1986) είναι Έλληνας τραγουδιστής και κεντρικός τραγουδιστής του συγκροτήματος ΜΕΛΙSSES.

Τα πρώτα βήματα
---------------

Κατάγεται από το μειονοτικό χωριό Βοδίνο, ένα από τα ελληνοκατοικούμενα βορειοηπειρωτικά χωριά της Αλβανίας και ήρθε στην Ελλάδα με τους γονείς του σε ηλικία 3,5 ετών.

Η οικογένεια του εγκαταστάθηκε στο Κουκάκι, όπου ο ίδιος πήγε σχολείο, αλλά και έκανε τα πρώτα του μουσικά βήματα. Στο Δημοτικό δημιούργησε με δύο φίλους του ένα γκρουπ, γράφοντας και ερμηνεύοντας στίχους πάνω στους έτοιμους ρυθμούς ενός αρμόνιου του πατέρα του. Παράλληλα, ξεκίνησε μαθήματα κιθάρας.

Ενώ φοιτούσε ακόμα στο Γυμνάσιο, άρχισε να ασχολείται περισσότερο με την μουσική, ηχογραφώντας σε κασέτες τραγούδια των Πυξ Λαξ και έχοντας ως έμπνευση τον τραγουδιστή των Metallica, της αγαπημένης του μπάντας.

Από την κλασσική κιθάρα, πέρασε στην ηλεκτρική κι άρχισε να ηχογραφεί σε υπολογιστή, δημιουργώντας δικά του τραγούδια. Στο Λύκειο έφτιαξε την πρώτη μου μπάντα, τους True Illusion και έγραψε τα πρώτα του κομμάτια, ενώ σύντομα άρχισε να κάνει ζωντανές εμφανίσεις σε μουσικές σκηνές.

Ο Μάιος του 2008 στάθηκε κομβικός στη ζωή του, καθώς δημιουργήθηκε το συγκρότημα MΕΛΙSSES, που εξελίχθηκε σε ένα από τα πιο επιτυχημένα συγκροτήματα της ελληνικής δισκογραφίας.

Οι ΜΕΛΙSSES
-----------

Το συγκρότημα δημιουργήθηκε με τον Χρήστο Μάστορα στο τραγούδι, τον Θάνο Λαΐτσα στην κιθάρα, τον Κώστα Μαυρογένη στο μπάσο, τον Παντελή Κυραμαργιό στα πλήκτρα και τον Ιάκωβο Σαμψάκη στα ντραμς. Η σημερινή σύνθεση προέκυψε μετά τις αποχωρήσεις του Ιάκωβου Σαμψάκη (2015) και του Παντελή Κυραμαργιού (2017).

Το όνομα ΜΕΛΙSSES προέκυψε από ένα τυχαίο γεγονός, που αποδείχθηκε καρμικό. «*Ήμασταν όλα τα μέλη του γκρουπ στο Θησείο και πίναμε ρακόμελα. Κάποια στιγμή, περνάει ένας τύπος και φωνάζει "εδώ τα καλύτερα μέλια, από τις καλύτερες μέλισσες!" Ένας από εμάς τσίμπησε την ατάκα κι έριξε την ιδέα στο τραπέζι να βγάλουμε το συγκρότημα Μέλισσες*», έχει διηγηθεί σε συνέντευξή του ο Χρήστος Μάστορας.

Έκαναν το δισκογραφικό τους ντεμπούτο με το «Κρυφά», που παρέμεινε στο τοπ 10 του ελληνικού ραδιοφώνου για 3 μήνες, ενώ τον Μάρτιο του 2010 κυκλοφόρησε το πρώτο τους άλμπουμ, με τίτλο «Μυστικό». 

Μέχρι και σήμερα, έχουν 16 διαμαντένια, τετραπλά, διπλά και μονά πλατινένια και χρυσά ψηφιακά σινγκλ, ένα χρυσό δίσκο, 12 τραγούδια τους έχουν μπει στο τοπ 10 του ραδιοφωνικού τσαρτ και 5 σινγκλ τους έχουν παραμείνει περισσότερες από 70 εβδομάδες στο νούμερο 1 του air play. Παράλληλα, μετρούν περισσότερες από 600 εκατομμύρια προβολές στο YouTube και 100 εκατομμύρια στριμ στο Spotify, έχουν αποσπάσει 23 μουσικά βραβεία Mad VMA εκ των οποίων 10 φορές αυτό για το Καλύτερο Συγκρότημα, έχουν κάνει πάνω από 1.500 ζωντανές εμφανίσεις και έχουν συνεργαστεί με περισσότερους από 30 καλλιτέχνες από όλα τα είδη μουσικής.

Οι σόλο επιτυχίες
-----------------

Εκτός από τα δεκάδες επιτυχίες με τις MEΛΙSSES, ο Χρήστος Μάστορας έχει κυκλοφορήσει και σόλο κομμάτια, που έγιναν μεγάλες επιτυχίες. 

Το «Δεν Έχω Ιδέα» έγινε πλατινένιο σε ψηφιακές πωλήσεις, ήταν το no1 τραγούδι στην ετήσια λίστα με τις περισσότερες ραδιοφωνικές μεταδόσεις του 2019 (επίσημο IFPI τοπ 200 αίρπλεϊ τσαρτ από την MediaInspector) και επί σειρά εβδομάδων ήταν πρώτο τρεντ στο YouTube, όπου το βίντεο κλιπ μετρά, αυτή τη στιγμή, πάνω από 16 εκατομμύρια προβολές.

Το ντουέτο «Ένα Λεπτό» με τον Δημήτρη Μπάση, ένα σινγκλ που έγινε χρυσό, έφτασε στο νούμερο 2 της ετήσιας λίστας με τις περισσότερες ραδιοφωνικές μεταδόσεις το 2020, ενώ παράλληλα κυριάρχησε και στο YouTube, όπου έγινε νούμερο 1 τρεντ και το βίντεο κλιπ του έχει πάνω από 12,9 εκατομμύρια προβολές. 

Μία ακόμα επιτυχημένη του συνεργασία είναι το ντουέτο «Let Me Be» με την παγκοσμίου φήμης Ρίτα Γουίλσον. Το αγγλόφωνο ερωτικό τραγούδι γράφτηκε από τους ίδιους μέσω Skype και παρουσιάστηκε για πρώτη φορά ζωντανά, στη σολντ άουτ συναυλία της Γουίλσον στο «Summer Nostos Festival» (2019, Ίδρυμα Σταύρος Νιάρχος) όπου η ίδια προσκάλεσε τον Χρήστο Μάστορα να ανέβει στη σκηνή και να τραγουδήσουν μαζί.

Επίσης, έχει συνεργαστεί δισκογραφικά με τον Γιώργο Νταλάρα, στο «Οι Ελεύθεροι Κι Ωραίοι & Αν Υπάρχει Λόγος», που περιλαμβάνεται στο άλμπουμ του Γιώργου Νταλάρα «Μουσικά γενέθλια – Duets» που ηχογραφήθηκε στο Ηρώδειο (2019).

Μαζί με τον Φίλιππο Πλιάτσικα έχει ερμηνεύσει το «Να Με Θυμηθείς», στο άλμπουμ των Πυξ Λαξ «Μέσα Aπό Tις Φωνές Των Φίλων». Την ενορχήστρωση της διασκευής έκαναν οι ΜΕΛΙSSES, οι οποίοι έπαιξαν και ως μουσικοί.  

Το 2021 «μάγεψε» για ακόμα μία φορά με ένα σόλο επιτυχία, το «Αν», μία δυνατή και τρυφερή μπαλάντα που έγραψαν Arcade, η οποία έγινε πλατινένια σε ψηφιακές πωλήσεις, βρέθηκε αμέσως στις πρώτες θέσεις των τρεντ του YouTube και του ραδιοφωνικού αίρπλεϊ και ξεπέρασε σε λίγες ημέρες τις 1 εκατομμύριο προβολές στο YouTube.

Παράλληλα, έχει ερμηνεύσει το «Πιάσε Απ’ Το Χέρι Τη Ζωή (Ψυχής Κλωστή)», μία σύνθεση του Ηλία Μακρίδη που κυκλοφόρησε το 2017 και αποτέλεσε το τραγούδι των τίτλων της επιτυχημένης σειράς «Ήλιος» (2020, ΑΝΤ1), ενώ έχει συνεργαστεί με τους διεθνούς φήμης Έλληνες παραγωγούς Playmen, στα τραγούδια «Stand By Me Now» (2015) και «Silver Moon» (2020).

Δισκογραφία
-----------

|  |  |
| --- | --- |
| 2010
άλμπουμ «*Mystiko*» | Mystiko
Επικίνδυνα Φιλιά
Κρυφά
Μια Φορά
Πως Να Σ’ Αφήσω
Ο Κινέζος
Για Ψώνια
Ο Χειμώνας Πέρασε
Θα ‘Ρθω Κοντά Σου
Στιγμές
Η Μπαλάντα Των Αστεριών
Lonely Heart |
| 2011
άλμπουμ «*Άκου*» | Σαν Σκιά
Άκου
Βροχή
Ό,τι Άφηνες Μισό
Κράτα Τα Μάτια Σου Κλειστά (με την Ήβη Αδάμου)
Παραμύθι
Joanna
Πίκι Πίκι
Ο Κινέζος 2
Lovers Fall
More Than That |
| 2012 | Όπως Εγώ - Goin’ Through και ΜΕΛΙSSES |
| 2013
άλμπουμ «*H Μόνη Επιλογή*» | Ένα
Η Μόνη Επιλογή
Όλα Μοιάζουν Καλοκαίρι
Όσα Μου 'Χες Χαρίσει
Έλεγες
I Won't Give Up με την Κόρτνεϊ Πάρκερ
Αν Βρεθούμε Σ' Ένα Παραμύθι με τον Stan
Σε Θυμάμαι
Μαζί Σου
Χάρτινα Καράβια |
| 2014 | Καίγομαι Και Σιγολιώνω, με τον Θανάση Βασιλόπουλο
Οι Συμμαθητές (μουσική επένδυση της ομότιτλης σειράς) |
| 2015 | Οι Γαμπροί Της Ευτυχίας (μουσική επένδυση της ομότιτλης ταινίας)
Αχ Ευτυχία (από την ταινία «Οι Γαμπροί Της Ευτυχίας»)
Δεν Μπορούμε Να ‘Μαστε Μαζί
The Honeymoon Song (από το «The Βeatles Tribute Project», με την Καμεράτα, στο Μέγαρο Μουσικής Αθηνών)
Δεν Με Νοιάζει
Πρώτη Μου Φορά, ντουέτο με την Demy |
| 2016 | Πιο Δυνατά
Το Κύμα |
| 2017
άλμπουμ «*Το Κύμα*»
σινγκλ | Το Κύμα
Δε Με Νοιάζει
Πιο Δυνατά
Δεν Μπορούμε Να 'Μαστε Μαζί
Οι Συμμαθητές
Πρώτη Μου Φορά, ντουέτο με την Demy
Δεν Με Νοιάζει (έκδοση MAD)
Πιο Δυνατά (Themis G. Mix)
Dive, με τους Playmen
Bonus: Stand By Me Now - Playmen και Χρήστος Μάστορας
Είμαι Αλλού |
| 2018 | Το Κρυφτό
Γιατί |
| 2019 | Δεν Έχω Ιδέα (Χρήστος Μάστορας)
Ένα Λεπτό (Χρήστος Μάστορας – Δημήτρης Μπάσης)
Let Me Be (Χρήστος Μάστορας – Ρίτα Γουίλσον)
Let Me Be Ρεμίξ |
| 2020 | Μισή Καρδιά
Viktoria, με τον ντιτζέϊ Kas
Let Me Be (ακουστική έκδοση)
Μισή Καρδιά Ρεμίξ |
| 2021
άλμπουμ «*ΜEΛΙSSES Duets*»
σινγκλ | Μιλώ Για Σένα, με Χρήστο Βασιλόπουλο
Σαΐτες, με Toquel
Αν Με Δεις Να Κλαίω, με Αναστάσιο Ράμμο
Όλα Σ' Αγαπάνε, με Σταμάτη Γονίδη
Το Κύμα, με Μπάμπη Στόκα
Όλα Τελειώσαν, με Τάμτα
Εμείς, με Μαντώ
Η Πατρίδα Μου, με Καίτη Γαρμπή
H Nύχτα Μυρίζει Γιασεμί, με Θέμη Αδαμαντίδη
Σπασμένο Καράβι, με Δημήτρη Μπάση
Δεν Έχω Ιδέα, με Αναστάσιο Ράμο
Χθες Το Βράδυ Στ’ Όνειρο Μου, με Σταμάτη Γονίδη
Το Άλλο Μου Μισό, με Τάμτα   
Ένα Λεπτό, με Δημήτρη Μπάση
Στην Καρδιά, με Θέμη Αδαμαντίδη
Δεν Τελειώνει Έτσι Η Αγάπη, με Τάμτα
Αυτό Το Καλοκαίρι, με Μαντώ
Γιατί, με Θανάση Βασιλόπουλο
Πούλα Με, με Αναστάσιο Ράμμο
Καίγομαι Και Σιγολιώνω, με την Κομπανία Βέρδη
Το Μαντήλι, με την Κομπανία Βέρδη
Μια Αγάπη Δεν Τελειώνει, με Σταμάτη Γονίδη
Στης Δερόπολης Τον Κάμπο, με την Κομπανία Βέρδη
Μα Που Να Πάω, με Θέμη Αδαμαντίδη
Που ‘Ναι Η Αγάπη
Αν (Χρήστος Μάστορας) |
| 2022 | Για Μένα Βράδιασε |
| 2023 | 30 - 40 (Oh Yes I Do)
Πες, με τον ZAF |

Συναυλίες
---------

Οι MEΛΙSSES έχουν τραγουδήσει σε όλα τα σημαντικά θέατρα της Ελλάδας, όπως τα Ωδείο Ηρώδου Αττικού, Μέγαρο Μουσικής Αθηνών, Μέγαρο Μουσικής Θεσσαλονίκης, Κέντρο Πολιτισμού Σταύρος Νιάρχος και Τεχνόπολη Δήμου Αθηναίων, ενώ έχουν εμφανιστεί σε μεγάλες μουσικές διοργανώσεις και γεγονότα, όπως τα MAD VMA, Athens Pride, Nostos Festival και θεατρικά βραβεία Χορν. Επίσης, ήταν μεταξύ των καλλιτεχνών που τραγούδησαν στη μεγάλη επετειακή συναυλία για τα 10 χρόνια της Panik Records.

Παράλληλα, βάζουν τη σφραγίδα τους στη νυχτερινή ζωή της Αθήνας και της Θεσσαλονίκης με σολντ άουτ εμφανίσεις και τα τελευταία 6 χρόνια εμφανίζονται σταθερά στο «Box Athens», προσφέροντας μία ανεπανάληπτη εμπειρία διασκέδασης. Επίσης, έχουν εμφανιστεί σε δημοφιλείς τηλεοπτικές εκπομπές, όπως «Σπίτι Με Το Mega» και «Just The 2 Of Us».

Ο Χρήστος Μάστορας έχει εμφανιστεί σε συναυλίες με σπουδαίους καλλιτέχνες, όπως: «Στέλιος Καζαντζίδης - Η φωνή, η ψυχή, η ζωή του» (2017, θέατρο Παλλάς), «Λευτέρης Παπαδόπουλος - τι χρώματα τι μουσικές» (2018, Ωδείο Ηρώδου Αττικού),  «Πλέσσας, Χατζηνάσιος, Θεοφάνους: Τρεις συνθέτες «Μαζί για το Παιδί» (2018, Ωδείο Ηρώδου Αττικού),  «Διεθνής Αμνηστία: Συναυλία για τα Ανθρώπινα Δικαιώματα» (2018, Μέγαρο Μουσικής Αθηνών), «Συμφωνικές Ροκ Μεταμορφώσεις» (Καμεράτα, 2018, Μέγαρο Μουσικής Αθηνών), «Γιώργος Μαργαρίτης: Άκου τι θα πω» (2018, θέατρο Βράχων Μελίνα Μερκούρη), «Γέφυρες» (με την ορχήστρα ΙΩΝΙΑ, 2018, ανοιχτό δημοτικό θέατρο Ν. Ιωνίας Βόλου), «Γιώργος Νταλάρας – τα Μουσικά Γενέθλια» (2019, Ωδείο Ηρώδου Αττικού), «Αφιέρωμα στον Δημήτρη Μητροπάνο» (Φεστιβάλ ΕΔΟΝ, 2019, Λευκωσία) και «Γιώργος Νταλάρας – Ωραία Παρέα» (2021, Christmas Theater).

Τηλεοπτική Παρουσία
-------------------

Ως ένας από τους πλέον ταλαντούχους και επιτυχημένους καλλιτέχνες της γενιάς του, ο Χρήστος Μάστορας έχει συμμετάσχει ως μέντορας και κριτής σε σόου ταλέντων.

Το 2016 ήταν κριτής στο «Rising Star» (ANT1), όπου και αναδείχθηκε νικητής των κριτών καθώς την πρώτη θέση κέρδισε ο Γιάννης Ξανθόπουλος.

Το 2019 συμμετείχε ως κριτής στο «The X Factor» (Open), όπου κατέκτησε ξανά τη νίκη ανάμεσα στους κριτές, καθώς νικητής αναδείχθηκε ο Γιάννης Γρόσης.

Το 2022 έγινε ξανά κριτής στο «The X Factor», στο νέο κύκλο του προγράμματος στο Mega, όπου αναδείχθηκε νικητής στους κριτές, καθώς την πρώτη θέση πήρε η Κατερίνα Λαζαρίδου. 

Επίσης, το 2018 παρουσίασε το Madwalk, την μεγάλη εκδήλωση μόδας και μουσικής, μαζί με την Μαίρη Συνατσάκη. 

Παράλληλα, μαζί με τις MEΛΙSSES έχει εμφανιστεί σε τηλεοπτικές εκπομπές και σόου, στα οποία έβαλαν τη μοναδική υπογραφή τους. Μεταξύ αυτών είναι το «Σπίτι Με Το Mega», όπου παρουσίασαν μουσικές συμπράξεις – έκπληξη, το «Μουσικό Κουτί» (2021, ΕΡΤ) όπου ένωσε τη φωνή του με εκείνη της Άλκηστις Πρωτοψάλτη, καθώς και ο τελικός του «Just The 2 Of Us» (2022, Alpha), όπου ο Χρήστος Μάστορας έκανε ανεπανάληπτα ντουέτα με τον διεθνώς γνωστό Έλληνα παρουσιαστή Νίκο Αλιάγα.

Κοινωνική Δράση
---------------

Κοινωνικά ευαισθητοποιημένος και ενεργός πολίτης, έχει πάρει θέση σε ζητήματα της επικαιρότητας, έχοντας συναντηθεί ακόμα και με τον Έλληνα πρωθυπουργό για την επίλυσή τους.

Συγκεκριμένα, στις αρχές Νοεμβρίου 2021 έγινε δεκτός στο Μέγαρο Μαξίμου από τον Κυριάκο Μητσοτάκη για το ζήτημα της ασφάλισης χιλιάδων ομογενών από την Βόρειο Ήπειρο. Είχε προηγηθεί μία δημόσια επιστολή του Χρήστου Μάστορα προς την ελληνική κυβέρνηση, που «ανέβηκε» στα μέσα κοινωνικής δικτύωσής του, με την οποία ζητούσε την κατάργηση των ρυθμίσεων που είχαν ως αποτέλεσμα να αφαιρούνται επιδόματα και να περικόπτονται συντάξεις από περίπου 250.000 ομογενείς που ζουν στην Ελλάδα (Βορειοηπειρώτες, Ποντίους, παλι 

ννοστούντες). Κατά τη συνάντηση, ο πρωθυπουργός δεσμεύτηκε να αρθεί η εν λόγω αδικία. 

Επίσης, μαζί με τις MΕΛΙSSES έχουν κάνει πλήθος φιλανθρωπικών συναυλιών. Μεταξύ άλλων, το 2019 τραγούδησαν για τα 50 χρόνια της ΕΛΕΠΑΠ στο Μέγαρο Μουσικής Θεσσαλονίκης και τα έσοδα διατέθηκαν για τους σκοπούς του Ιδρύματος και το 2021 έδωσαν την ζωντανή διαδικτυακή συναυλία «ΜΕΛISSES for the dogs», τα έσοδα της οποίας διατέθησαν για δράσεις της Save A Greek Stray (SGS) για την προστασία των αδέσποτων. Επίσης, το 2020, εν μέσω της παγκόσμιας πανδημίας κορωνοϊού, οι ΜΕΛΙSSES κατέθεσαν το ποσό των 5.000 ευρώ, που θα δινόταν για το βίντεο κλιπ της επιτυχίας «Μισή Καρδιά», στον ειδικό λογαριασμό του ελληνικού Κράτους για την ενίσχυση των νοσοκομείων.

Εξωτερικοί Σύνδεσμοι
--------------------

* Χρήστος Μάστορας Instagram
* ΜΕΛΙSSES στο Facebook
* MEΛΙSSES στο Instagram
* Επίσημη ιστοσελίδα Αρχειοθετήθηκε 2022-02-21 στο Wayback Machine.
* Επίσημο κανάλι YouTube
* MEΛΙSSES Spotify
* ΜΕΛΙSSES στο Panik Music
* Χρήστος Μάστορας στο Panik Music

Παραπομπές
----------

1. ↑  «10 χρόνια «Μέλισσες»: Πώς φτιάχτηκε το σπουδαίο συγκρότημα». .
2. ↑  «Οι ΜΕΛΙSSES μετράνε τα βραβεία που έχουν κερδίσει συνολικά στα Mad Video Music Awards!». .
3. ↑  «Χρήστος Μάστορας: Οι Μέλισσες τώρα είναι 3 κάποτε όμως ήταν...5!». .
4. ↑  «Χρήστος Μάστορας: H απίστευτη ιστορία πίσω από το όνομα "Μέλιsses"». .
5. ↑  ««Μέλισσες»: Από το «Κρυφά», στο «Κύμα» και στο συγκινητικό μήνυμα του «Μισή Καρδιά»». .
6. ↑  «Mεγάλη επιτυχία για τις MEΛΙSSES: To «Δεν Έχω Ιδέα» no1 στο airplay!». .
7. ↑  «ΜΕΛΙSSES & Χρήστος Μάστορας: Πρώτοι στο ετήσιο airplay του 2020 για ακόμα μία χρονιά!». .
8. ↑  «Αυτό είναι το τραγούδι των Ρίτα Γουίλσον και Χρ. Μάστορα (video)». .
9. ↑  «Rita Wilson: Αποθεώνει τον Χρήστο Μάστορα μετά τη συνεργασία τους (βίντεο)». .
10. ↑  «Τα «Μουσικά γενέθλια» με τα ντουέτα του Γιώργου Νταλάρα κυκλοφορούν σε cd». .
11. ↑  «Όταν οι Πυξ Λαξ συνάντησαν τις «Μέλισσες» - Ακούστε το νέο τους τραγούδι». .
12. ↑  «Ο Χρήστος Μάστορας κυκλοφορεί το νέο τραγούδι «Αν»». Αρχειοθετήθηκε από το πρωτότυπο στις 2021-12-11.. Ανακτήθηκε στις 2022-03-09.
13. ↑  «Ηλίας Μακρίδης & Χρήστος Μάστορας «Πιάσε Απ’ Το Χέρι Τη Ζωή (Ψυχής Κλωστή)» : Το τραγούδι της καθημερινής σειράς του ΑΝΤ1, «Ήλιος»». .
14. ↑  «Velix & Playmen feat Christos Mastoras - Silver Moon | Νέο single». .
15. ↑  «ΜΕΛΙΣΣΕΣ- THE HONEYMOON SONG (ΑΝ ΘΥΜΗΘΕΙΣ Τ' ΟΝΕΙΡΟ ΜΟΥ)». .
16. ↑  «ΤΟ ΜΕΤΡΗΜΑ - ΜΕΛΙΣΣΕΣ (Live στον κήπο του Μεγάρου HD)». .
17. ↑  «Οι Μέλισσες τραγουδούν για τα Γενναία Παιδιά της ΕΛΕΠΑΠ». .
18. ↑  «ΜΕΛΙSSES & Friends στο SNF Nostos του Ιδρύματος Σταύρος Νιάρχος (ΙΣΝ)». .
19. ↑  «Panik Concert by Xiaomi - 10 years celebration: Η επική συναυλία διαθέσιμη τώρα στο YouTube». .
20. ↑  «Πλέσσας, Χατζηνάσιος, Θεοφάνους Μαζί για το Παιδί στο Ηρώδειο». .
21. ↑  «Διεθνής Αμνηστία: Συναυλία για τα Ανθρώπινα Δικαιώματα». .
22. ↑  «Άκου τι θα πω: Η μεγάλη συναυλία του Γιώργου Μαργαρίτη στο Θέατρο Βράχων». .
23. ↑  «ΦΩΤΟΓΡΑΦΙΕΣ | Η ΜΕΓΑΛΗ ΓΕΝΕΘΛΙΑ ΣΥΝΑΥΛΙΑ ΤΟΥ ΓΙΩΡΓΟΥ ΝΤΑΛΑΡΑ». .
24. ↑  «Rising Star: Νικητής ο Χρήστος Μάστορας (BINTEO)». .
25. ↑  «X-Factor: Ο Γιάννης Γρόσης είναι ο μεγάλος νικητής του διαγωνισμού». .
26. ↑  «Το «X Factor» κάνει πρεμιέρα την Παρασκευή 18 Μαρτίου στο Mega». .
27. ↑   .  Missing or empty `|title=` (βοήθεια)
28. ↑  «MadWalk: Αυτά είναι τα πρόσωπα που θα παρουσιάσουν το πιο fashion music show!». .
29. ↑  «Τηλεθέαση: Σάρωσαν οι Μέλισσες στο Mega». .
30. ↑  «Άλκηστις Πρωτοψάλτη – Χρήστος Μάστορας: «Μάγεψε» η μουσική τους συνύπαρξη στο «Μουσικό Κουτί» της ΕΡΤ1 (vids)». .
31. ↑  «Χρήστος Μάστορας - Νίκος Αλιάγας: Το συγκλονιστικό ντουέτο στον τελικό του «Just The 2 Of Us»». .
32. ↑  «Στο Μαξίμου ο τραγουδιστής Χρήστος Μάστορας – Δέσμευση Μητσοτάκη για ασφάλιση των Βορειοηπειρωτών». .
33. ↑  «Το ευχαριστώ του Μητσοτάκη στον Χρήστο Μάστορα μετά την συνάντησή τους». .
34. ↑  «ΜΕΛΙSSES for the dogs: Δες απόσπασμα από το live streaming concert για τα αδέσποτα που έδωσε το συγκρότημα και "μάγεψε" το κοινό». .
35. ↑  «Μέλισσες: Το ποσό που κατέθεσαν για τις ανάγκες καταπολέμησης του κορονοϊού». .